CELEX: 32011R0669
Language: sl
Date: 2011-07-12 00:00:00
Title: Izvedbena uredba Komisije (EU) št. 669/2011 z dne 12. julija 2011 o spremembi Uredbe (ES) št. 376/2008 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode

13.7.2011   
            
            
               SL
            
            
               Uradni list Evropske unije
            
            
               L 183/4
            
         IZVEDBENA UREDBA KOMISIJE (EU) št. 669/2011
   z dne 12. julija 2011
   o spremembi Uredbe (ES) št. 376/2008 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 134 v povezavi s členom 4 Uredbe,
   ob upoštevanju naslednjega:
   
               (1)
            
            
               Komisija je bila za upravljanje uvoza in izvoza pooblaščena za določanje proizvodov, za katere se bo pri uvozu in/ali izvozu zahtevala predložitev dovoljenja. Pri ocenjevanju potrebe po sistemu dovoljenj naj bi Komisija upoštevala ustrezne instrumente za upravljanje trgov, zlasti instrumente za spremljanje uvoza.
            
         
               (2)
            
            
               Z Uredbo Komisije (ES) št. 376/2008 (2) je bila uvedena zahteva po uvoznih dovoljenjih za sveža jabolka, ki spadajo v oznako KN 0808 10 80, potem ko so se proizvajalci jabolk v Evropski uniji znašli v težkem položaju, med drugim zaradi znatnega povečanja uvoza jabolk iz nekaterih tretjih držav na južni polobli.
            
         
               (3)
            
            
               Zdaj se lahko izvaja učinkovit nadzor uvoza z drugimi sredstvi. Za poenostavitev in zmanjšanje upravnega bremena za države članice in gospodarske subjekte je treba po izteku sedanjega sprožitvenega obdobja iz Priloge XVIII k Izvedbeni uredbi Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (3) ukiniti zahtevo po predložitvi uvoznih dovoljenj za jabolka.
            
         
               (4)
            
            
               Uredbo (ES) št. 376/2008 je zato treba ustrezno spremeniti.
            
         
               (5)
            
            
               Zaradi jasnosti je treba določiti predpise glede uvoznih dovoljenj, izdanih za sveža jabolka, ki spadajo v oznako KN 0808 10 80, in so na dan začetka uporabe te uredbe še zmeraj veljavna.
            
         
               (6)
            
            
               Upravljalni odbor za skupno ureditev kmetijskih trgov ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Točka G dela I Priloge II k Uredbi (ES) št. 376/2008 se nadomesti z naslednjim:
   
      „G.   Sadje in zelenjava
         (del IX Priloge I k Uredbi (ES) št. 1234/2007)
      
      
                  Oznaka KN
               
               
                  Opis
               
               
                  Znesek varščine
               
               
                  Rok veljavnosti
               
               
                  Neto količine (4)
                  
               
            
                  0703 20 00
               
               
                  česen, svež ali ohlajen, vključno s proizvodi, uvoženimi na podlagi tarifnih kvot iz člena 1(2)(a)(iii)
               
               
                  50 EUR/t
               
               
                  3 mesece od dejanskega dne izdaje dovoljenja v skladu s členom 22(1)
               
               
                  (—)
               
            
                  ex 0703 90 00
               
               
                  druge čebulnice, sveže ali ohlajene, vključno s proizvodi, uvoženimi na podlagi tarifnih kvot iz člena 1(2)(a)(iii)
               
               
                  50 EUR/t
               
               
                  3 mesece od dejanskega dne izdaje dovoljenja v skladu s členom 22(1)
               
               
                  (—)
               
            
                  
                              (—)
                           
                           
                              Dovoljenja ali potrdila je treba predložiti za vse količine.“
                           
                        
            
   Člen 2
   Na zahtevo zainteresiranih strani se varščine, položene za namene izdaje uvoznih dovoljenj za sveža jabolka, ki spadajo v oznako KN 0808 10 80, sprostijo pod naslednjimi pogoji:
   
               (a)
            
            
               veljavnost dovoljenj na dan začetka uporabe te uredbe še ni potekla;
            
         
               (b)
            
            
               dovoljenja so na dan začetka uporabe te uredbe le delno izkoriščena ali neizkoriščena.
            
         Člen 3
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. septembra 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. julija 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 114, 26.4.2008, str. 3.
   
      (3)  UL L 157, 15.6.2011, str. 1.
   
      (4)  Največje količine, za katere ni treba predložiti dovoljenja ali potrdila, v skladu s členom 4(1)(d). Te omejitve ne veljajo za uvoz pod preferencialnimi pogoji ali na podlagi tarifne kvote.
   
               (—)
            
            
               Dovoljenja ali potrdila je treba predložiti za vse količine.“